Antti Raiski

Antti Raiski (s. 25. marraskuuta 1976 Lohja) on suomalainen laulaja ja nykyinen K-kauppias, joka kruunattiin tangokuninkaaksi vuonna 2000 Seinäjoen Tangomarkkinoilla. Hän on levyttänyt kolme albumia.

Raiskin musiikkiopinnot alkoivat jo peruskouluiässä, jolloin hän sai viulun ensimmäiseksi instrumentikseen. Musiikkiopistossa soittimeksi vaihtui trumpetti. Laulaminen alkoi kiinnostaa Raiskia karaoken kautta, ja vuonna 1997 hän yritti ensimmäistä kertaa Tangomarkkinoille. Esikarsinnat läpäistyään Raiski pääsi Raision semifinaaliin. Hän oli viiden parhaan joukossa jo vuonna 1999, ja seuraavana vuonna hänet valittiin tangokuninkaaksi. Raiski pääsi voittonsa myötä levyttämään ensisinglensä ”Rosalita”. Syksyn sävel -kilpailuun hän osallistui vuonna 2000 tangolla ”Lähdön hetki”. 
 
Voittonsa jälkeen Raiski on keikkailun lisäksi työskennellyt rakennusalan yrittäjänä. Hän asuu Lohjalla ja valmistui K-kauppiaaksi marraskuussa 2019.

Diskografia 
 Antti Raiski (2000)
 Uudestaan (2005)
 Matkaaja (2007)

Lähteet

Aiheesta muualla 

 Antti Raiskin Facebook-sivu

Suomalaiset iskelmälaulajat
Tangokuninkaat
Vuonna 1976 syntyneet
Elävät henkilöt